No Book
ผลิตภัณฑ์การเงินของไทยที่นำเอานวัตกรรมการเงินใหม่ๆ มาใช้ อาจจะไม่รวดเร็วทันสมัยเท่าในต่างประเทศ แต่แนวโน้มก็จะพัฒนาไปในทิศทางเดียวกัน
5 มี.ค. 2559

โดย...แบงก์กลิ้ง
ผลิตภัณฑ์การเงินของไทยที่นำเอานวัตกรรมการเงินใหม่ๆ มาใช้ อาจจะไม่รวดเร็วทันสมัยเท่าในต่างประเทศ แต่แนวโน้มก็จะพัฒนาไปในทิศทางเดียวกัน
สำหรับนวัตกรรมใหม่ล่าสุดทางการเงินในประเทศไทยคือ การเปิดบัญชีเงินฝากแบบไม่มีสมุดคู่ฝาก ไม่ต้องกลัวจะลืมสมุดบัญชีหรือสมุดบัญชีหาย ขอให้พบบัตรประชาชนมา ก็ใช้บริการได้เลยที่เคาน์เตอร์ธนาคารทุกสาขาเป็นอิสระของการเปิดบัญชีใหม่อย่างแท้จริง
ระบบนี้ปัจจุบันใช้กันอย่างแพร่หลายในสหรัฐ อังกฤษ เยอรมนี และกำลังเริ่มได้รับความสนใจมากขึ้นจากประเทศในเอเชีย รวมทั้งไทยก็มีให้บริการแล้ว
ธนาคารแรกที่นำมาให้บริการกับลูกค้าแล้วคือ ธนาคารไทยพาณิชย์ ที่เรียกผลิตภัณฑ์นี้ว่า “SCB E Passbook” วิธีการคือลูกค้านำบัตรประชาชนไปเปิดบัญชีให้ลายเซ็นไว้ ซึ่งทางธนาคารยืนยันมั่นเหมาะว่า ข้อมูลทางการเงินของลูกค้าและลายเซ็นถูกจัดเก็บไว้บนระบบของธนาคารด้วยมาตรฐานสากล ซึ่งมีความปลอดภัยสูงสุด จึงหมดกังวลเรื่องการปลอมแปลงเอกสาร หรือข้อมูลส่วนตัวอื่นๆ
“SCB E Passbook” เปิดได้ทั้งบัญชีทั้งเงินฝากออมทรัพย์ เงินฝากประจำ และเงินฝากระยะยาว บัญชีเงินฝากที่เปิดนี้จะเชื่อมโยงไปกับธนาคารทางอินเทอร์เน็ต โฟนแบงก์กิ้ง คือสามารถใช้บริการออนไลน์ได้อย่างสะดวกสบาย
ธนาคารไทยพาณิชย์เพิ่งโหมโปรโมทผลิตภัณฑ์ใหม่นี้ให้ลูกค้าเข้ามาใช้บริการ ซึ่งเชื่อว่าในเร็วๆ นี้ ธนาคารอื่นจะออกผลิตภัณฑ์เงินฝากแบบไม่ต้องใช้สมุดเงินฝากเช่นกัน เนื่องจากเป็นความนิยมและมีข้อดีคือประหยัดกระดาษไม่ต้องเสียเงินค่าสมุดบัญชี ไม่ต้องกลัวหาย ไม่ต้องไปแจ้งความ
ก่อนจบ ขอเตือนว่า ผลิตภัณฑ์นี้ไม่เหมาะกับคนที่มีความสุขกับการดูตัวเลขเงินฝากที่เพิ่มขึ้นในสมุดบัญชี คริคริ